
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 4.901/18.05.2022                                                                                           

REFERAT DE APROBARE
a proiectului de hotărâre privind stabilirea ca fiind inoportună înființarea unor activități în cadrul serviciului public de salubrizare din orașul Deta.
 În cursul anului 2019, prin Hotărârea Consiliului Local Deta nr. 151/29.10.2019 s-au înființat două activități în cadrul serviciului de salubrizare al orașului Deta, județul Timiș: activitatea de  măturat, spălat, stropit și întreținere a căilor publice, precum și activitatea de curățare și transport al zăpezii de pe căile publice și menținere în funcțiune a acestora pe timp de polei sau de îngheț. De asemenea, a fost aprobată, tot de către autoritatea deliberativă, toată documentația necesară funcâionării acestor servicii, alegându-se ca modalitate de gestiune a serviciului gestiunea delegată de tip contract de servicii  (Hotărârea Consiliului Local Deta nr. 152/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de curăţare și transport a zăpezii de pe căile publice și menţinerea în funcţiune a acestora pe timp de polei sau de îngheţ; Hotărârea Consiliului Local Deta nr. 153/29.10.2019 privind aprobarea Studiului de oportunitate şi stabilirea formei de gestiune a serviciului de salubrizare a orașului Deta și satului aparținător Opatița, respectiv a activității de măturat, spălat, stropit și întreținere a căilor publice; Hotărârea Consiliului Local Deta nr. 164/26.11.2019 privind aprobarea Caietului de sarcini-propriu al Serviciului de salubrizare a orașului Deta și localității aparținătoare Opatița pentru activitatea de măturat, spălat, stropirea și întreținerea căilor publice; Hotărârea Consiliului Local Deta nr. 165/26.11.2019 privind aprobarea Caietului de sarcini-propriu al Serviciului de salubrizare a orașului Deta și localității aparținătoare Opatița pentru activitatea de curățare și transportul zăpezii de pe căile publice și menținerea în funcțiune a acestora pe timp de polei sau de îngheț.)

Ulterior, s-a publicat în Sistemul electronic al achizițiilor publice, cel puțin o dată pe an pentru fiecare activitate în parte, intenția de a atribui cele două contracte de servicii unor operatori specializați, însă nici o firmă nu și-a arătat interesul. În tot acest timp, cele două activități s-au realizat cu ajutorul beneficiarilor Legii nr. 416/2001 privind venitul minim garantat, cu modificările și completările ulterioare, și a Legii nr. 253/2013 privind executarea pedepselor, a măsurilor educative şi a altor măsuri neprivative de libertate dispuse de organele judiciare în cursul procesului penal, sub îndrumarea Aparatului de specialitate al Primarului orașului Deta. 

Anual, a fost aprobat prin Hotărâre a Consiliului Local Deta Planului de acţiuni şi lucrări de interes local, stabilindu-se astfel domeniile în care se poate presta muncă în folosul comunității, tipurile de activități, persoanele responsabile.
Având în vedere aceste aspecte, am iniţiat proiectul de hotărâre privind stabilirea ca fiind inoportună înființarea unor activități în cadrul serviciului public de salubrizare din orașul Deta şi îl propun spre aprobare.

Roman Petru

